Lav et referat af nedenstående tekst:

Tekst:
Familien til de tre børn, der tirsdag på tragisk vis mistede livet i en voldsom trafikulykke ved Sindal i Nordjylland, beder pressen om fred og ro til at håndtere det store tab. - Vi vil sætte stor pris på jeres respekt for vores privatliv, mens vi prøver at overkomme denne kaotiske begivenhed, siger familien, der til daglig bor i Australien, i en kommentar, som den australske ambassade i Danmark har sendt til Ritzau. De tre børn - alle søskende - blev erklæret døde på ulykkesstedet, hvor deres 39-årige mor kørte ind foran en modkørende bil i forsøget på at foretage et venstresving fra Lendumvej og ned ad Bredmosevej ved Sindal. Bilen med kvinden og hendes fire børn kolliderede med den modkørende bil i krydset mellem de to veje. De dræbte børn er en treårig dreng, en niårig pige og deres storebror på 11 år. - Vi kunne ikke være mere stolte og beærede over den tid, vi har haft med dem, og vi er sønderknuste over dette tab, skriver familien. - De var individer, som var vores glæde og vores liv. De vil for altid være savnet af os og af dem, de har berørt i løbet af deres korte liv. Moderen og et spædbarn samt føreren af den modkørende bil overlevede ulykken. En rapport, der forventes færdig i løbet af et par uger, skal klarlægge ulykkens omstændigheder.

Referat:
De pårørende til de tre børn, der tirsdag mistede livet i en trafikulykke i Nordjylland, beder pressen om ro.